stanford-oval/wikipedia huggingface dataset:
อำเภอพระยืน
การแบ่งเขตการปกครอง > การปกครองส่วนท้องถิ่น

ท้องที่อำเภอพระยืนประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลบ้านโต้น ครอบคลุมพื้นที่ตำบลบ้านโต้นทั้งตำบล
เทศบาลตำบลพระยืน ครอบคลุมพื้นที่บางส่วนของตำบลพระยืน
เทศบาลตำบลพระบุ ครอบคลุมพื้นที่ตำบลพระบุทั้งตำบล
เทศบาลตำบลพระยืนมิ่งมงคล ครอบคลุมพื้นที่ตำบลพระยืน (นอกเขตเทศบาลตำบลพระยืน)
องค์การบริหารส่วนตำบลขามป้อม ครอบคลุมพื้นที่ตำบลขามป้อมทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
อาชีพ

อาชีพรองที่สำคัญ มีโรงงานทำเสื่อพลาสติก ประชาชนบางส่วนที่ว่างจากอาชีพทำนาแล้วจะเร่ขายเสื่อทั่วประเทศ, ทำไร่มันสำปะหลัง
แหล่งข้อมูลอื่น

เว็บไซต์เทศบาลตำบลพระยืนมิ่งมงคล
คือหัตถาครองพิภพ (ละครโทรทัศน์)

สำหรับความหมายอื่น ดู คือหัตถาครองพิภพ
| คือหัตถาครองพิภพ |
| --- | --- |
แนว: ดราม่า
บทประพันธ์: น้ำอบ
บทละครโทรทัศน์: พ.ศ. 2538 : ศัลยา   พ.ศ. 2556 : วรพันธ์ รวี
กำกับโดย: พ.ศ. 2538 :  สยาม สังวริบุตร  พ.ศ. 2556 : จรูญ ธรรมศิลป์ นนทนันท์ ธัญญาสิริทรัพย์
แสดงนำ: พ.ศ. 2538 :   จารุณี สุขสวัสดิ์ ปรียานุช ปานประดับ ธรรมชาติ ฟาร์เน็ตต์ อัจฉราพรรณ ไพบูลย์สุวรรณ ทรงสิทธิ์ รุ่งนพคุณศรี นัท มีเรีย คลาวเดีย จักรพันธุ์ ชาช่า อัลเทอร์เมท อัษฎา พานิชกุล สวิช เพชรวิเศษศิริ มิเชล ซีเกรฟ เดลี่   สุภาภรณ์ คำนวณศิลป์   สุดารัตน์ เดชากุล   พ.ศ. 2556 :   ปิยธิดา มิตรธีรโรจน์ อคัมย์สิริ สุวรรณศุข เดวิด อัศวนนท์ อริศรา วงษ์ชาลี ชวัลนันท์ จันทร์ทรัพย์ เซฟฟานี่ อาวะนิค อัปสรสิริ อินทรคูสิน ซอนญ่า สิงหะ  ชินวุฒ อินทรคูสิน นวินดา เบอร์ต๊อดตี้ ปรมิณ ศิระวนาดร ธัญสินี พรมสุทธิ์
ดนตรีแก่นเรื่องเปิด: คือหัตถาครองพิภพ หรือ คือหัตถาครองพิภพจบสากล – ศรัณย่า ส่งเสริมสวัสดิ์
ดนตรีแก่นเรื่องปิด: ด้วยมือของเธอ – มีเรีย เบนเนเดดตี้
ประเทศแหล่งกำเนิด:  ไทย
ภาษาต้นฉบับ:  ภาษาไทย
จำนวนตอน: 27 ตอน
การผลิต
ความยาวตอน: 2 ชั่วโมง 10 นาที
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: 17 มีนาคม พ.ศ. 2538 – 4 มิถุนายน พ.ศ. 2538
ออกอากาศ: 6 ธันวาคม พ.ศ. 2556 – 7 กุมภาพันธ์ พ.ศ. 2557
คือหัตถาครองพิภพ หรือ คือหัตถาครองพิภพจบสากล เป็นละครโทรทัศน์ไทยซึ่งดัดแปลงจากนิยายชื่อเดียวกัน บทประพันธ์ของ อิราวดี นวมานนท์ (น้ำอบ) หลังจากนิยายเรื่องนี้ตีพิมพ์ได้ไม่นาน สุรางค์ เปรมปรีดิ์ ผู้ถือลิขสิทธิ์นวนิยายเรื่องนี้ได้นำมาทำเป็นละครโทรทัศน์ ‪โดยมอบหมายให้ศัลยา สุขะนิวัตติ์ เขียนบทโทรทัศน์ กำกับการแสดงโดยสยาม สังวริบุตร และทีมผลิตดาราวิดีโอ ออกอากาศทุกวันศุกร์ เสาร์ และอาทิตย์ เวลา 20.30 น. - 22.30 น. ทางสถานีโทรทัศน์สีกองทัพบกช่อง 7 ตั้งแต่วันที่ 17 มีนาคม ถึงวันที่ 4 มิถุนายน พ.ศ. 2538
ต่อมาใน พ.ศ. 2556 สถานีโทรทัศน์สีกองทัพบกช่อง 7 ได้นำกลับมาสร้างใหม่อีกครั้ง โดยมีจรูญ ธรรมศิลป์ และนนทนันท์ ธัญญาสิริทรัพย์ ทำหน้าที่เป็นผู้กำกับ เขียนบทโทรทัศน์โดยวรพันธ์ รวี และผลิตโดยบริษัทดีด้า วิดีโอ โปรดักชั่น โดยเมื่อวันที่ 24 ตุลาคม พ.ศ. 2556 เวลา 9 นาฬิกา สยม สังวริบุตร ผู้บริหารบริษัทดีด้า วิดีโอ โปรดักชั่น ได้นำนักแสดงนำมาร่วมบวงสรวงละครที่วังวาริชเวสม์ และเริ่มเปิดกล้องถ่ายทำในวันนั้นทันที ซึ่งคราวนี้ได้นำนิยายภาคสอง (คือหัตถาครองพิภพจบสากล) มาสร้างรวมต่อเนื่องกันไปด้วย และออกอากาศทุกวันศุกร์ เสาร์ และอาทิตย์ เวลา 20.20 น. ตั้งแต่วันที่ 6 ธันวาคม พ.ศ. 2556 ถึงวันที่ 7 กุมภาพันธ์ พ.ศ. 2557 จำนวน 27 ตอน
รายชื่อนักแสดง

| ละครโทรทัศน์ | พ> ศ. 2538 | พ> ศ. 2556 |
| --- | --- | --- |
สถานีออกอากาศ: ช่อง 7
| ผู้ผลิต | ดาราวิดีโอ | ดีด้า วิดีโอ โปรดักชั่น |
| บทโทรทัศน์ | ศัลยา | วรพันธ์ รวี |
| ผู้กำกับการแสดง | สยาม สังวริบุตร | จรูญ ธรรมศิลป์ นนทนันท์ ธัญญาสิริทรัพย์ |
| วันเวลาออกอากาศ  | วันศุกร์ - อาทิตย์ 20.30 น. | วันศุกร์ - อาทิตย์ 20.20 น. |
| คุณหญิงศรี | จารุณี สุขสวัสดิ์ | ปิยธิดา  มิตรธีรโรจน์ |
| สะบันงา | ปรียานุช ปานประดับ | อคัมย์สิริ สุวรรณศุข |
| พระยาสมิติภูมิ | ธรรมชาติ ฟาร์เน็ตต์ | เดวิด อัศวนนท์ |
| ศุกล | ทรงสิทธิ์ รุ่งนพคุณศรี | ชวัลนันท์ จันทร์ทรัพย์ |
| เมี้ยน | อัจฉราพรรณ ไพบูลย์สุวรรณ | อริศรา วงษ์ชาลี |
| พริ้มเพรา | นัท มีเรีย | เซฟฟานี่ อาวะนิค |
| พราวพิลาส | คลาวเดีย จักรพันธุ์ | ซอนญ่า สิงหะ |
| แพรวพรรณราย | ชาช่า อัลเทอร์เมท | อัปสรสิริ อินทรคูสิน |
| พจน์ | อัษฎา พานิชกุล (เเทน) ธรรม์ โทณะวณิก | โตนนท์ วงศ์บุญ |
| พฤกษ์ | สวิช เพชรวิเศษศิริ | ปรมิณ ศิระวนาดร |
| ศีล | มาฬิศร์ เชยโสภณ | พิชยดนย์ พึ่งพันธ์ |
| พริสซิลลา | มิเชล ซีเกรฟ เดลี่ | นวินดา เบอร์ต๊อดตี้ |
| ทอง | วิทิต แลต | ศรุต สุวรรณภักดี |
| เมขลา | สุภาภรณ์ คำนวณศิลป์ | กชกร ส่งแสงเติม |
| อุดร | เพ็ญเพชร เพ็ญกุล | ชยัญตรี เต็งสุวรรณ |
| สังวร | เสาวลักษณ์ ศรีอรัญญ์ | ภารดี อยู่ผาสุข |
| เดือน | อรุโณทัย จิตรีขันธ์ | อุษณีย์ วัฒฐานะ |
| ปานวาด | นรินทร ณ บางช้าง | พรรัมภา สุขได้พึ่ง |
| สังเวียน | นุจรินทร์ วงศ์จินดา | ธัญสินี พรมสุทธิ์ |
| เอลิซาเบท | ฟร้อนท์ มอนท์โกเมอรี่ |  |
| พอล | คริสโตเฟอร์ มาวิน | มิกค์ ทองระย้า |
| ธรรม์ | ชัยวัฒน์ ฮิลเดอบรานด์ | ชินวุฒ อินทรคูสิน |
| กุ๊กซ้ง (คุณทรงวาด) | ปริญญ์ วิกรานต์ | พศิน ศรีธรรม |
| แกละ (คุณลออศรีวดี) | วชิรา เพิ่มสุริยา | ประถมาภรณ์ รัตนภักดี |
| คุณหญิงลออศรี | สุดารัตน์ เดชากุล | ฐรินดา กรรณสูต |
| พระยาเกษม | พงษ์ประยูร ราชอาภัย | ภูธฤทธิ์ พรหมบันดาล |
| กินรี |  | พรพรรณ สิทธินววิธ |
| ดิเรก |  | ปวิณ ชินวงศ์ |
| น้อย | เพ็ญศิริ สุภาพันธ์ | ชมพูนุช ปิยธรรมชัย |
| จีรศักดิ์ |  | เจษฎา รุ่งสาคร |
| คุณพระประสาน |  | รัฐธรรมนูญ ศรีฤกษ์ |
| อาคม |  | วรพรต ชะเอม |
| ดำรง |  | กฤษฎิ์ โมกขะสมิต |
| เจ้าสัวเส็ง |  | วิวัฒน์ ผสมทรัพย์ |
| คุณนายใหญ่ |  | นวลนง จามิกรณ์ |
| คุณนายน้อย | ทัศนีย์ สีดาสมุทร | ปิยะดา เพ็ญจินดา |
| พริ้ง | น้ำเงิน บุญหนัก | ปัทมา ปานทอง |
| ทองหยอด |  | จารุศิริ ภูวนัย |
| ยอด |  | กษาปณ์ จำปาดิบ |
| ดา | สิริยา นฤนาท | มนตะกานต์ ทองขาว |
| คุณหลวงหมออดุลย์ | แรม วรธรรม | ธนศักดิ์ อุ่นอ่อน |
| เมาะ |  | อมต อินทานนท์ |
| สุนิตา |  | ธนภัทร ดิษฐ์ไชยวงศ์ |
| หมอมาร์ติน |  | เคน สตรุทเกอร์ |
| กุ๊กฮก | พูนสวัสดิ์ ธีมากร |  |
| ปริก | รจิต ภิญโญวนิช |  |
| พริ้มเพรา (ตอนเด็ก) | ด.ญ.หยาดทิพย์ ราชปาล | ด.ญ.โบร์น่า รสิกา คันนิ่งแฮม |
| พราวพิลาส (ตอนเด็ก) | ด.ญ.อุษามณี ไวทยานนท์ | ด.ญ.เอมิลี่ เจน โจนส์ |
| แพรวพรรณราย (ตอนเด็ก) | ด.ญ.สกุลรัตน์ ใจซื่อ | ด.ญ.เคที่ ธนิกา คันนิ่งแฮม |
| พริสซิลลา (ตอนเด็ก) | ด.ญ.นัทธฤทัย ปานวิเชียร | ด.ญ.แอนนา อนิสา กร้านท์ |
| คุณหญิงศรี (ตอนเด็ก) |  | ด.ญ.รมิตา รัตนภักดี |
| พจน์ (ตอนเด็ก) |  | สตีฟ เจนส์ วิลเลี่ยม |
| พฤกษ์ (ตอนเด็ก) |  | จิระพัชร์ วงศ์ร่วมพิบูลย์ |
| รำพึง (ตอนเด็ก) | ด.ญ. | ด.ญ.ณัฐนันท์ ศรีโกศักดิ์ |
| ธรรม์ (ตอนเด็ก) |  | ด.ช.จิรายุ ขุนรักษ์ |
เพลงประกอบละคร

เพลง คือหัตถาครองพิภพ
คำร้อง ชนะ เสวิกุล
เฉพาะบทกวีในท่อนสร้อย ประพันธ์โดย William Ross Wallace กวีชาวอเมริกัน และแปลเป็นภาษาไทยโดยพระราชธรรมนิเทศ (เพียร ราชธรรมนิเทศ)
ทำนอง สมเจตตน์ โคลท์
เรียบเรียง สมเจตน์ โคลท์ (พ.ศ. 2538), ชัญญ ชมภู (พ.ศ. 2556)
ขับร้อง ศรัณย่า ส่งเสริมสวัสดิ์ (พ.ศ. 2538), วาทิยา รวยนิรัตน์ และ นันทิดา แก้วบัวสาย (พ.ศ. 2556)
เพลง ด้วยมือของเธอ
คำร้อง ธนา ชัยวรภัทร์
ทำนอง กุลวัฒน์ พรหมสถิต
เรียบเรียง กุลวัฒน์ พรหมสถิต (พ.ศ. 2538), พลกฤษณ์ อินทรสมบัติ (พ.ศ. 2556)
ขับร้อง นัท มีเรีย (พ.ศ. 2538), มานิดา เรืองศรี (พ.ศ. 2556)
รางวัล > ละครโทรทัศน์ พ.ศ. 2538

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| รางวัลโทรทัศน์ทองคำ ครั้งที่ 10 | ดาราสนับสนุนหญิงดีเด่น | อัจฉราพรรณ ไพบูลย์สุวรรณ | เสนอชื่อเข้าชิง |  |
| รางวัลโทรทัศน์ทองคำ ครั้งที่ 10 | ดารานำหญิงดีเด่น | จารุณี สุขสวัสดิ์ | ชนะ |  |

| รางวัลเมขลา ครั้งที่ 15 | ผู้แสดงประกอบหญิงดีเด่น | อัจฉราพรรณ ไพบูลย์สุวรรณ | เสนอชื่อเข้าชิง |  |
| รางวัลเมขลา ครั้งที่ 15 | ผู้แสดงนำหญิงดีเด่น | ปรียานุช ปานประดับ | ชนะ |  |
รางวัล > ละครโทรทัศน์ พ.ศ. 2556

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| ไนน์เอ็นเตอร์เทน อวอร์ดส์ ครั้งที่ 7 | นักแสดงหญิงแห่งปี | ปิยธิดา มิตรธีรโรจน์ | ชนะ | ร่วมกับผลงานอื่น   - เด็กชายในเงา   - ไฟหวน   - แผนรัก แผนร้าย   - สารวัตรหมาบ้า |

| รางวัลนาฏราช ครั้งที่ 5 | เพลงละครยอดเยี่ยม | เพลง คือหัตถาครองพิภพ  ขับร้องโดย นันทิดา แก้วบัวสาย | เสนอชื่อเข้าชิง |  |
| รางวัลนาฏราช ครั้งที่ 5 | นักแสดงนำหญิงยอดเยี่ยม | ปิยธิดา มิตรธีรโรจน์ | เสนอชื่อเข้าชิง |  |

| Mthai Top Talk about 2015 | นักแสดงหญิงที่ถูกพูดถึงมากที่สุด | ปิยธิดา มิตรธีรโรจน์ | ชนะ |  |

| รางวัลโทรทัศน์ทองคำ ครั้งที่ 29 | ดาราสนับสนุนหญิงดีเด่น | ปิยธิดา มิตรธีรโรจน์ | เสนอชื่อเข้าชิง |  |
แหล่งข้อมูลอื่น

ไตเติ้ลละคร คือหัตถาครองพิภพ พ.ศ. 2538 ที่ยูทูบ
ไตเติ้ลละคร คือหัตถาครองพิภพ พ.ศ. 2556 ที่ยูทูบ
ข้อมูลละคร "คือหัตถาครองพิภพ" จากช่อง 7
คือหัตถาครองพิภพ (2556) ที่สยามโซน
คือหัตถาครองพิภพ พ.ศ. 2538
แฟนเพจอัปเดตละคร "คือหัตถาครองพิภพ"
พระสาโรชรัตนนิมมานก์ (สาโรช สุขยางค์)

| พระสาโรชรัตนนิมมานก์   (สาโรช ร>  สุขยางค์) |
| --- | --- |

เกิด: 12 สิงหาคม พ.ศ. 2438 ท่าเตียน, จังหวัดพระนคร ประเทศสยาม
เสียชีวิต: 4 เมษายน พ.ศ. 2493 (55 ปี) โรงพยาบาลศิริราช จังหวัดพระนคร ประเทศไทย
สัญชาติ:  ไทย
ศิษย์เก่า: โรงเรียนกล่อมพิทยาคาร โรงเรียนเทพศิรินทร์ โรงเรียนสวนกุหลาบวิทยาลัย โรงเรียนเอาน์เดิล มหาวิทยาลัยลิเวอร์พูล

ผลงานสำคัญ: หอประชุมจุฬาลงกรณ์มหาวิทยาลัย กรีฑาสถานแห่งชาติ (สนามศุภชลาศัย) อาคารที่ทำการกระทรวงยุติธรรม ศาลากลางจังหวัดพระนครศรีอยุธยา อาคารไปรษณีย์กลาง บางรัก วังวาริชเวสม์ อาคารเรียนภายในจุฬาลงกรณ์มหาวิทยาลัย อาคารภายในโรงพยาบาลศิริราช
 
พระสาโรชรัตนนิมมานก์ (สาโรช ร. สุขยางค์) (12 สิงหาคม พ.ศ. 2438 – 4 เมษายน พ.ศ. 2493) เป็นสถาปนิกชาวไทย อดีตรองอธิบดีกรมศิลปากร พระสาโรชฯ ถือเป็นหนึ่งในนักเรียนสถาปัตยกรรมศาสตร์รุ่นแรกๆ ของไทยที่จบการศึกษาจากประเทศอังกฤษ แล้วกลับเข้ามาออกแบบงานสถาปัตยกรรมในประเทศไทยหลายแห่ง ในช่วงตั้งแต่สมัยรัชกาลที่ 7 ถึงหลังยุคการปฏิวัติสยาม พ.ศ. 2475 เขายังเป็นผู้ร่วมก่อตั้งสมาคมสถาปนิกสยาม ในพระบรมราชูปถัมป์ เมือปี พ.ศ. 2477 โดยดำรงตำแหน่งนายกสมาคมฯ เป็นคนแรก และยังเป็นผู้ก่อตั้งโรงเรียนประณีตศิลปกรรม ที่ต่อมาพัฒนาเป็นมหาวิทยาลัยศิลปากร
พระสาโรชรัตนนิมมานก์ได้ออกแบบงานสถาปัตยกรรมสมัยใหม่และสไตล์อลังการศิลป์ (Art Deco) หลายแห่งในไทยทั้ง อาคารที่ทำการกรมไปรษณีย์โทรเลข (อาคารไปรษณีย์กลาง) บางรัก, วังวาริชเวสม์, หอประชุมจุฬาลงกรณ์มหาวิทยาลัย, กรีฑาสถานแห่งชาติ (สนามศุภชลาศัย) กลุ่มอาคารที่ทำการกระทรวงยุติธรรม รวมไปถึงอาคารเรียนหลายหลังในจุฬาลงกรณ์มหาวิทยาลัย, วชิราวุธวิทยาลัย, โรงพยาบาลจุฬาลงกรณ์ และ โรงพยาบาลศิริราช
ประวัติ

พระสาโรชรัตนนิมมานก์ (สาโรช ร. สุขยางค์) สกุลเดิม สุภัง เป็นบุตรชายคนเล็กของหลวงพัฒนพงศ์ภักดี (ทิม สุขยางค์) ผู้ประพันธ์กลอนนิราศเรื่อง นิราศหนองคาย กับนางเสงี่ยม ท่านมีพี่ชาย 1 คน คือ มหาอำมาตย์โท พระยาสารศาสตร์สิริลักษณ์ (สรรเสริญ สุขยางค์) ผู้ปฏิบัติราชการในตำแหน่งเสนาบดีกระทรวงพาณิชย์คมนาคม
พระสาโรชรัตนนิมมานก์ ศึกษาระดับชั้นประถมที่โรงเรียนกล่อมพิยาคาร วัดพระเชตุพนวิมลมังคลาราม ระดับชั้นมัธยมที่โรงเรียนเทพศิรินทร์ และจบการศึกษาจากโรงเรียนสวนกุหลาบวิทยาลัยในปี พ.ศ. 2453 ได้รับพระราชทานทุนเล่าเรียนหลวงของกระทรวงธรรมการให้ออกไปศึกษาต่อ ณ ประเทศอังกฤษ ในวิชาสถาปัตยกรรม โดยเข้าศึกษาระดับเตรียมอุดมศึกษาที่โรงเรียนเอาน์เดิล เป็นเวลา 2 ปี และได้สำเร็จการศึกษาวิชาสถาปัตยกรรมศาลตร์ และการวางผังเมืองมาจากมหาวิทยาลัยลิเวอร์พูล ประเทศอังกฤษ เมื่อปี พ.ศ. 2463 ใช้เวลาในหลักสูตร 5 ปี
หลังศึกษาจบ เข้ารับราชการในกรมศิลปากร สังกัดกระทรวงธรรมการ ตั้งแต่ พ.ศ. 2463 ในตำแหน่งสถาปนิก ได้มีผลงานออกแบบจำนวนมาก ตลอดช่วงการทำงาน โดยเฉพาะการออกแบบอาคารในหน่วยงานราชการหลากหลายประเภทอาคาร ทั้งอาคารเรียน อาคารที่ทำการ อาคารศาล อาคารโรงพยาบาล ไปจนถึงอาคารหอประชุม และสนามกีฬาขนาดใหญ่ ที่มีการผนวกแนวความคิดสมัยใหม่ รูปแบบสถาปัตยกรรมที่มีความหลากหลาย การวางผังที่สอดรับกับบริบทแวดล้อม ทั้งเชิงการใช้งานอาคาร ลักษณะภูมิประเทศ ภูมิอากาศ รวมไปถึงการออกแบบโครงสร้างคอนกรีต พระสาโรชรัตนนิมมานก์ได้รับการแต่งตั้งเป็นสถาปนิกชั้นพิเศษ ระดับเทียบเท่าอธิบดี ในปี พ.ศ. 2485 ถือเป็นตำแหน่งทางราชการสูงสุดที่ได้รับ จนกระทั่งได้ลาออกจากราชการในปี พ.ศ. 2491 และเสียชีวิตเมื่อ พ.ศ. 2493
ผลงานออกแบบสถาปัตยกรรม

อาคารมานุษยนาควิทยาทาน วัดบวรนิเวศวิหาร
อาคารนิภานภดล โรงเรียนเทพศิรินทร์
อาคารมาลินี โรงพยาบาลจุฬาลงกรณ์
อาคารวชิรมงกุฎ โรงเรียนวชิราวุธวิทยาลัย
อาคารพยาบาล โรงเรียนวชิราวุธวิทยาลัย (ปัจจุบัน หอประวัติ โรงเรียนวชิราวุธวิทยาลัย)
อาคารหอประชุม โรงเรียนมัธยมบ้านสมเด็จ (ปัจจุบัน วิทยาลัยราชภัฎบ้านสมเด็จเจ้าพระยา)
โรงเรียนช่างพิมพ์วัดสังเวช (ปัจจุบัน พิพิธบางลำพู)
วังวาริชเวสม์
อาคารที่ทำารกรมไปรษณีย์โทรเลข (ปัจจุบัน อาคารไปรษณีย์กลาง)
ศาลแขวงเชียงใหม่ (ปัจจุบัน พิพิธภัณฑ์พื้นทถิ่นล้านนา จังหวัดเชียงใหม่)
ศาลแขวงสงขลา
สนามศุภชลาศัย
ศาลากลางจังหวัดพระนครศรีอยุธยา
กลุ่มอาคารที่ทำการกระทรวงยุติธรรม
โรงแรมรัตนโกสินทร์ ถนนราชดำเนิน
ผลงานออกแบบสถาปัตยกรรม > อาคารในจุฬาลงกรณ์มหาวิทยาลัย

ผังแม่บทจุฬาลงกรณ์มหาวิทยาลัย
ตึกวิทยาศาสตร์ (ตึกชีววิทยา 1 หรือ ตึกขาว)
อาคารจักรพงษ์
ตึกวิศวกรรมศาสตร์ 1 (ตึกแดง)
ตึกฟิสิกส์ 1
อาคารเคมี 1 (ปัจจุบัน อาคารศิลปวัฒนธรรม)
หอประชุมจุฬาลงกรณ์มหาวิทยาลัย
ตึกวิศวกรรมศาสตร์ 2
อาคารเภสัชกรรมศาสตร์ 1 (ปัจจุบัน อาคารศิลปกรรมศาสตร์ 1)
ผลงานออกแบบสถาปัตยกรรม > อาคารในโรงพยาบาลศิริราช

อาคารพยาธิวิทยา
อาคารอำนวยการคณะแพทยศาสตร์
อาคารกายวิภาคและสรีรวิทยา
อาคารศัลยกรรมชาย (อาคารมหิดลบำเพ็ญ)
อาคารอายุรกรรม (อาคารอัษฎางค์)
อาคารนรีเวชกรรม (อาคารตรีเพชร)
อาคารสูติกรรม (อาคารจุฑาธุช)
อาคารศัลยกรรมหญิง
อาคารหอพักนักศึกษาแพทย์ชาย
อาคารอายุกรรมพิเศษ (อาคารมหิดลวรานุสรณ์)
อาคารหอนอนพยาบาล
ระเบียงภาพ

สนามศุภชลาศัย
ตึกชีววิทยา 1 / ตึกขาว คณะวิทยาศาสตร์ จุฬาลงกรณ์มหาวิทยาลัย
หอประชุมจุฬาลงกรณ์มหาวิทยาลัย
ตึกวิศวกรรมศาสตร์ 1 (ปราสาทแดง) คณะวิศวกรรมศาสตร์ จุฬาลงกรณ์มหาวิทยาลัย
แหล่งค้นคว้าเพิ่มเติม

สิทธิธรรม โรหิตะสุข. (2563, ม.ค.-มิ.ย.). พระสาโรชรัตนนิมมานก์กับศิลปะสมัยใหม่ในประเทศไทย. วารสารอักษรศาสตร์ มหาวิทยาลัยศิลปากร. 42(1): 222-237.
เครื่องราชอิสริยาภรณ์

พ.ศ. 2483 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2480 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2467 –  เหรียญดุษฎีมาลา เข็มศิลปวิทยา (ร.ด.ม.(ศ))
แม่น้ำดีทรอยต์

แม่น้ำดีทรอยต์และเมืองดีทรอยต์
ภาพถ่ายดาวเทียมแสดงให้เห็นทะเลสาบเซนต์แคลร์ (กึ่งกลางภาพ) เชื่อมต่อกับทะเลสาบอิรี (ด้านล่างภาพ) โดยมีแม่น้ำดีทรอยต์ไหลเชื่อม
แม่น้ำดีทรอยต์ (อังกฤษ : Detroit River) เป็นแม่น้ำหนึ่งในภูมิภาคเกรตเลกส์ มีความยาวทั้งสิ้น 51 กิโลเมตร มีความกว้างประมาณ 1 - 4 กิโลเมตร ชื่อของแม่น้ำมาจากภาษาฝรั่งเศสคำว่า Rivière du Détroit ซึ่งแปลว่า "แม่น้ำแห่งช่องแคบ" แม่น้ำนี้ไหลเชื่อมต่อกันระหว่างทะเลสาบเซนต์แคลร์กับทะเลสาบอิรี ถือได้ว่าเป็นมีส่วนเกี่ยวข้องสำคัญกับประวัติศาตร์ของเมืองดีทรอยต์ และยังเป็นหนึ่งในเส้นทางคมนาคมทางน้ำที่หนาแน่นที่สุดแห่งหนึ่งในโลก ทั้งยังเป็นพรมแดนธรรมชาติระหว่างสหรัฐกับแคนาดาด้วย เมืองที่สำคัญในบริเวณนี้ได้แก่ เมืองดีทรอยต์ รัฐมิชิแกน และเมืองวินด์เซอร์ รัฐออนแทรีโอ ของแคนาดา
ดูเพิ่ม

เกรตเลกส์
รายพระนามพระมหากษัตริย์อังกฤษ

บทความนี้เกี่ยวกับรายพระนามพระมหากษัตริย์อังกฤษ สำหรับรายพระนามแห่งพระมหากษัตริย์แห่งหมู่เกาะซึ่งประกอบกันเป็นสหราชอาณาจักรปัจจุบัน ดูที่ รายพระนามพระมหากษัตริย์แห่งหมู่เกาะอังกฤษ สำหรับรายพระนามพระมหากษัตริย์แห่งสหราชอาณาจักร ดูที่ รายพระนามพระมหากษัตริย์สหราชอาณาจักร
ตราประจำพระอิสริยยศ, 1399–1603
ต่อไปนี้คือรายพระปรมาภิไธย พระมหากษัตริย์และสมเด็จพระราชินีนาถแห่งราชอาณาจักรอังกฤษ ซึ่งในปัจจุบันเป็นส่วนหนึ่งของสหราชอาณาจักรบริเตนใหญ่และไอร์แลนด์เหนือ และประเทศในเครือจักรภพ สำหรับรายพระนามพระมหากษัตริย์แห่งหมู่เกาะซึ่งประกอบกันเป็นสหราชอาณาจักรปัจจุบันดู รายพระนามพระมหากษัตริย์แห่งหมู่เกาะอังกฤษและรายพระนามพระมหากษัตริย์สหราชอาณาจักร
พระอิสริยยศของกษัตริย์อังกฤษ

พระอิสริยยศของกษัตริย์อังกฤษนับแต่พระเจ้าอัลเฟรดมหาราชจนถึงพระเจ้าจอห์น คือ Rex Anglorum ("King of the English") สำหรับกษัตริย์ในยุคก่อนนอร์แมนนั้น บางพระองค์มีพระอิสริยยศพิเศษดังนี้
พระเจ้าอัลเฟรดมหาราช: Rex Angulsaxonum and Rex Anglorum et Saxonum
พระเจ้าแอเทลสเตน: Rex Anglorum per omnipatrantis dexteram totius Bryttaniæ regni solio sublimatus
พระเจ้าเอ็ดมันด์ที่ 1: Rex Britanniae and Rex Anglorum caeterarumque gentium gobernator et rector
พระเจ้าเอเดรด : Regis qui regimina regnorum Angulsaxna, Norþhymbra, Paganorum, Brettonumque
พระเจ้าเอ็ดวี: Rex nutu Dei Angulsæxna et Northanhumbrorum imperator paganorum gubernator Breotonumque propugnator
พระเจ้าเอ็ดการ์: Totius Albionis finitimorumque regum basileus
พระเจ้าคนุตมหาราช: Rex Anglorum totiusque Brittannice orbis gubernator et rector and Brytannie totius Anglorum monarchus
ในยุคนอร์มัน พระมหากษัตริย์ทุกพระองค์ใช้พระอิสริยยศว่า Rex Anglorum พร้อมกับ Rex Anglie อย่างไรก็ตามจักรพรรดินีมาทิลดาทรงใช้พระอิสริยยศว่า Domina Anglorum ("Lady of the English")  หลังจากรัชสมัยของพระเจ้าจอห์นเป็นต้นมา พระมหากษัตริย์ทรงใช้คำว่า Rex Anglie และพระราชินีทรงใช้ Regina Anglie ("Queen of England") ในปี ค.ศ. 1604 พระเจ้าเจมส์ที่ 6 แห่งสกอตแลนด์ทรงเถลิงราชย์เป็นพระมหากษัตริย์อังกฤษ และก่อนที่สมเด็จพระราชินีนาถแอนน์จะทรงออกพระราชบัญญัติสหภาพ ค.ศ. 1707 พระมหากษัตริย์และสมเด็จพระราชินีนาถทุกพระองค์ใช้พระอิสริยยศว่า "พระมหากษัตริย์ (หรือสมเด็จพระราชินีนาถ) แห่งอังกฤษและสกอตแลนด์" และหลังพระราชบัญญัติสหภาพสมเด็จพระราชินีนาถแอนน์ทรงเฉลิมพระปรมาภิไธยว่า "สมเด็จพระราชินีนาถแห่งบริเตนใหญ่" ซึ่งเป็นพระอิสริยยศของพระประมุขแห่งสหราชอาณาจักรมาจนกระทั่งทุกวันนี้
ราชวงศ์เวสเซกซ์

สำหรับรายพระนามกษัตริย์ก่อนรัชสมัยพระเจ้าอัลเฟรดมหาราช ดูที่ กษัตริย์แห่งเวสเซกซ์
บทความหลัก: ราชวงศ์เวสเซกซ์
พระมหากษัตริย์พระองค์แรกของอังกฤษเริ่มต้นนับที่พระเจ้าอัลเฟรดมหาราช ซึ่งแต่เดิมเป็นกษัตริย์แห่งเวสเซกซ์มาตั้งแต่ ค.ศ. 871 พระองค์ทรงเอาชนะพวกเดนมาร์กในปี ค.ศ. 878 และได้ทรงรวบรวมอาณาจักรให้เป็นปึกแผ่นก่อนสถาปนาเป็นราชอาณาจักรอังกฤษ และทรงปราบดาภิเษกพระองค์เองขึ้นเป็น พระมหากษัตริย์แห่งชนแองโกล-แซกซอน หลังจากยึดและสร้างนครลอนดอนจากชาวเดนมาร์กในปี ค.ศ. 886
| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| พระเจ้าอัลเฟรดมหาราช ประมาณ ค.ศ. 886 – 6 ตุลาคม ค.ศ. 899  |  | ประมาณ ค.ศ. 849พระราชโอรสในพระเจ้าเอเธล์วูลฟ์แห่งเวสเซ็กซ์  และพระนางออสเบอร์ | พระนางเอลสวิธ เกนส์เบอโร  ค.ศ. 868 5 พระองค์ | 26 ตุลาคม ค.ศ. 899 พระชนมพรรษาราว 50 พรรษา | พระราชโอรสในพระเจ้าเอเธล์วูลฟ์แห่งเวสเซ็กซ์สนธิสัญญาเวดมอร์ |    |
| พระเจ้าเอ็ดเวิร์ดผู้อาวุโส 26 ตุลาคม ค.ศ. 899 – 17 กรกฎาคม ค.ศ. 924 (24 ปี 265 วัน) |  | ประมาณ ค.ศ. 874พระราชโอรสในพระเจ้าอัลเฟรดมหาราช และพระนางเอลสวิธ | (1) พระนางเอ็กวิน ประมาณ ค.ศ. 893 2 พระองค์(2) พระนางเอลฟ์เฟลด ประมาณ ค.ศ. 900 8 พระองค์(3) พระนางอีดกิฟู ประมาณ ค.ศ. 919 4 พระองค์ | 17 กรกฎาคม ค.ศ. 924 พระชนมพรรษาราว 50 พรรษา | พระราชโอรสในพระเจ้าอัลเฟรดมหาราช |  |
ราชวงศ์เดนมาร์ก

อังกฤษตกมาอยู่ใต้การปกครองของพระเจ้าสเวน ฟอร์กเบียร์ด กษัตริย์แห่งเดนมาร์ก หลังจากการรุกรานในปี ค.ศ. 1013 พระเจ้าแอเธลเรดทรงละทิ้งราชบัลลังก์และลี้ภัยไปยังดัชชีนอร์ม็องดี
| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| พระเจ้าสเวน สเวน ฟอร์กเบียร์ด 25 ธันวาคม ค.ศ. 1013 – 3 กุมภาพันธ์ ค.ศ. 1014 (40 วัน) |  | ประมาณ ค.ศ. 960 เดนมาร์กพระราชโอรสใน พระเจ้าฮารัลด์ บลูทูท และสมเด็จพระราชินีกิริธ โอลาฟสดอทเทียร์ แห่งสวีเดน | (1) กันฮิลด์แห่งเว็นเด็น ประมาณ ค.ศ. 990  พระราชโอรสธิดา  7 พระองค์(2) ซิกริดผู้ทรนง  ประมาณ ค.ศ. 1000 พระราชธิดา 1 พระองค์ | 3 กุมภาพันธ์ ค.ศ. 1014 เกนส์เบอโร พระชนมายุ 54 พรรษา | สิทธิ์ของผู้พิชิต |    |
ราชวงศ์เวสเซกซ์ (ฟื้นฟูครั้งที่หนึ่ง)

หลังจากการสวรรคตของพระเจ้าสเวน ฟอร์กเบียด์ พระเจ้าแอเธลเรดผู้ไม่พร้อม ทรงได้รับการทูลเชิญกลับมาจากการลี้ภัยและได้ขึ้นครองราชย์อีกครั้งในวันที่ 3 กุมภาพันธ์ ค.ศ. 1014 หลังจากพระองค์เสด็จสวรรคต พระราชโอรสทรงรับราชสมบัติต่อหลังจากได้รับเลือกจากชาวเมืองลอนดอนและสมาชิกสภาวิททันถึงแม้ชาวเดนส์จะยังคงพยายามชิงบัลลังก์จากชาวแองโกล-แซกซันอยู่ก็ตาม
| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| (ครองราชย์ครั้งที่ 2) พระเจ้าแอเธลเรดที่ 2 พระเจ้าแอเธลเรดผู้ไม่พร้อม 3 กุมภาพันธ์ ค.ศ. 1014 – 23 เมษายน ค.ศ. 1016 (2 ปี 80 วัน) |  | ประมาณ ค.ศ. 968พระราชโอรสในพระเจ้าเอ็ดการ์ผู้รักสงบ และเอลฟ์ธรีธ | (1) เอลฟ์จิฟูแห่งยอร์ก ค.ศ. 991 พระราชโอรสธิดา 9 พระองค์(2) เอ็มมาแห่งนอร์มังดี 1002 พระราชโอรสธิดา 3 พระองค์ | 23 เมษายน ค.ศ. 1016 ลอนดอน พระชนมพรรษา 48 พรรษา | พระราชโอรสในพระเจ้าเอ็ดการ์ผู้รักสงบ |    |
| พระเจ้าเอ็ดมันด์ผู้ทนทาน 23 เมษายน ค.ศ. 1016 – 30 พฤศจิกายน ค.ศ. 1016 (221 วัน) |  | ประมาณ ค.ศ. 990พระราชโอรสในพระเจ้าแอเธลเรดที่ 2 และเอลฟ์จิฟูแห่งยอร์ก | เอลด์จิธแห่งอีสต์แองเกลีย พระราชโอรสธิดา 2 พระองค์ | 30 พฤศจิกายน ค.ศ. 1016 กลาสตันบรี พระชนมพรรษา 26 พรรษา | พระราชโอรสในพระเจ้าแอเธลเรดที่ 2 |    |
ราชวงศ์เดนมาร์ก (ฟื้นฟู)

ภายหลังจากความพ่ายแพ้ใน ยุทธการแอชชิงดัน (Battle of Ashingdon) พระเจ้าเอ็ดมันด์ที่ 2 จึงจำยอมลงพระปรมาภิไธยในสนธิสัญญากับเจ้าชายคนุต (ต่อมาคือพระเจ้าคนุตมหาราช) ภายใต้เงื่อนไขของสนธิสัญญาดังกล่าว ดินแดนอังกฤษทั้งหมด (ยกเว้นเวสเซกซ์) จะตกเป็นของเจ้าชายคนุต พระเจ้าเอ็ดมันด์เสด็จสวรรคตในวันที่ 30 พฤศจิกายน จึงทำให้พระเจ้าคนุตกลายเป็นพระมหากษัตริย์แต่เพียงพระองค์เดียว
| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| พระเจ้าคนุต คนุตมหาราช 18 ตุลาคม ค.ศ. 1016 – 12 พฤศจิกายน ค.ศ. 1035 (19 ปี 25 วัน) |  | ประมาณ ค.ศ. 995พระราชโอรสในพระเจ้าสเวน ฟอร์กเบียร์ด และกันฮิลด์แห่งโปแลนด์ | (1) เอลฟ์จิฟูแห่งนอร์แธมตัน พระราชโอรส 2 พระองค์(2) เอ็มมาแห่งนอร์มังดี ค.ศ. 1017 พระราชโอรสธิดา 2 พระองค์ | 12 พฤศจิกายน ค.ศ. 1035 ชาฟท์สบรี พระชนมพรรษา 40 พรรษา | พระราชโอรสในพระเจ้าสเวน ฟอร์กเบียร์ดสนธิสัญญาเดียร์เฮสต์ (Treaty of Deerhurst) |   |
| พระเจ้าฮาโรลด์ แฮร์ฟุต 12 พฤศจิกายน ค.ศ. 1035 – 17 มีนาคม ค.ศ. 1040 (4 ปี 126 วัน) |  | ประมาณ ค.ศ. 1016พระราชโอรสในพระเจ้าคนุตมหาราช และเอลฟ์จิฟูแห่งนอร์แธมตัน | เอลฟ์จิฟู? พระราชโอรส 1 พระองค์? | 17 มีนาคม ค.ศ. 1040 ออกซฟอร์ด พระชนมพรรษา 24 พรรษา | พระราชโอรสในพระเจ้าคนุตมหาราช |    |
| พระเจ้าฮาร์ธาคนุต 17 มีนาคม ค.ศ. 1040 – 8 มิถุนายน ค.ศ. 1042 (2 ปี 83 วัน) |  | ค.ศ. 1018พระราชโอรสในพระเจ้าคนุตมหาราช และเอ็มมาแห่งนอร์มังดี | ไม่ทรงอภิเษกสมรส | 8 มิถุนายน ค.ศ. 1042 แลมเบ็ธ พระชนมพรรษา 24 พรรษา | พระราชโอรสในพระเจ้าคนุตมหาราช |    |
ราชวงศ์เวสเซกซ์ (ฟื้นฟูครั้งที่สอง)

ภายหลังการสวรรคตของพระเจ้าฮาร์ธาคนุต ราชวงศ์เวสเซกซ์ถูกฟื้นฟูขึ้นมาเป็นระเวลาสั้นๆ ระหว่าง ค.ศ. 1042 ถึง ค.ศ. 1066
| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| พระเจ้าเอ็ดเวิร์ดธรรมสักขี 8 มิถุนายน ค.ศ. 1042 – 5 มกราคม ค.ศ. 1066 (23 ปี 211 วัน) |  | ประมาณ ค.ศ. 1003 อิสลิปพระราชโอรสในพระเจ้าแอเธลเรดที่ 2 และเอ็มมาแห่งนอร์มังดี | อิดิธแห่งเวสเซกซ์ 23 มกราคม ค.ศ. 1045 ไม่มีพระราชโอรสธิดา | 5 มกราคม ค.ศ. 1066 พระราชวังเวสต์มินสเตอร์ พระชนมพรรษาประมาณ 63 พรรษา | พระราชโอรสในพระเจ้าแอเธลเรดที่ 2 |  |
ราชวงศ์กอดวิน

| พระนาม | พระฉายาลักษณ์ | พระราชสมภพ | อภิเษกสมรส | สวรรคต | สิทธิ์ในราชบัลลังก์ | อ้างอิง |
| --- | --- | --- | --- | --- | --- | --- |
| พระเจ้าฮาโรลด์ กอดวินสัน 6 มกราคม ค.ศ. 1066 – 14 ตุลาคม ค.ศ. 1066 (282 วัน) |  | ประมาณ ค.ศ. 1022พระโอรสใน กอดวิน เอิร์ลแห่งเวสเซ็กซ์ และ กีธา ธอร์เคลสเดิทเทียร์ | (1) เอลด์จิธ สวอนเน็ค 5 พระองค์(2) อีดิธ ป. 1064 พระราชโอรส 2 พระองค์ | 14 ตุลาคม ค.ศ. 1066 เฮสติงส์ สวรรคตในยุทธการที่เฮสติงส์ พระชนมายุ 44 พรรษา | อาจจะได้รับการแต่งตั้งเป็นรัชทายาทโดยพระเจ้าเอ็ดเวิร์ดธรรมสักขีได้รับเลือกสภาวิททัน |  |